Da li bi deca s vaškama trebalo da idu u školu?
Vaške druge po redu - odmah posle prehlade - kada je reč o prenosivim bolestima koje pogađaju školsku decu, navodi klinika "Mejo"
Deca koja imaju vaške najčešće se udaljuju iz škola u Americi – dok ih se ne otarase. Međutim, prema novim smernicama Američkog udruženja pedijatara, deca ne bi trebalo da gube nastavu zbog vaški. Dr Ranit Mišori iz medicinskog centra Džordžtaun u Vašingtonu kaže da stara pravila nisu dovela do rešenja problema: Američko udruženje pedijatara navodi da neki tretmani za uništavanje vaški, uključujući i preparate na recept, kao i one u slobodnoj prodaji, možda više nisu delotvorni, zato što su vaške u nekim oblastima razvile otpornost na njih. Dr Elen Rom, pedijatar u dečjoj bolnici u Klivlendu, savetuje: Lekari upozoravaju roditelje da pažljivo pročitaju listu sastojaka u proizvodima, koji se koriste protiv vaški. Neki od tih sastojaka su zapaljivi. Drugi mogu da utiču na nervni sistem. Neki roditelji više vole prirodne lekove, kao što su maslinovo ulje, vazelin ili majonez. kaže dr Mišori. Suprotno ustaljenom mišljenju, lekari kažu da vaške nemaju nikakve veze sa ličnom higijenom i ne mogu da se prošire na ostale delove tela. Konačno, vaške ne prenose bolest, a njihovo prenošenje obično se događa u većim grupama – kao što je škola – i to kontaktom glava na glavu.